El passat 14 de Juliol la Estratègia Catalana per la Rehabilitació Energètica d'Edificis (ECREE) va organitzar la jornada "Aplicació de mesures d'eficiència energètica en la rehabilitació del sector residencial a Catalunya".
La jornada, es va presentar a la sala d'actes del Col·legi d'Arquitectes de Catalunya (COAC), i va agrupar al voltant de 90 professionals del sector, tant del privat com de l'administració pública.
La inauguració de la sessió va anar a càrrec del degà del Col·legi d'Arquitectes de Catalunya, Lluís Cameron,, juntament amb Carles Sala, Secretari d'Habitatge i Millora Urbana, que varen remarcar la necessitat de continuar promovent la rehabilitació energètica com objectiu prioritari per assolir els nivells d'estalvi desitjats a l'edificació.
Seguidament Ivan Capdevila de l'Estudi Ramon Folch (ERF), va presentar la "Caracterització de les tipologies d'habitatge a Catalunya", estudi desenvolupat amb col·laboració amb l'Agència de l'Habitatge de Catalunya (AHC), en el marc del projecte europeuMARIE.
A l'estudi s'han establert i caracteritzat 9 tipologies edificatòries representatives del parc d'habitatges de Catalunya.
Per dur a terme l'estudi s'han analitzat estudis previs, dades estadístiques i un estudi de camp per validar les hipòtesis definides.
L'estudi s'ha complementat amb la definició de mesures d'eficiència energètica aplicables a cada tipologia, des d'un punt de vista tècnic i econòmic, establint-se i caracteritzant-se 9 tipologies representatives del parc d'habitatges de Catalunya, i l'estudi del Cost òptim d'aplicació de mesures d'eficiència energètica en els edificis d'habitatges, que avalua un seguit de mesures d'eficiència energètica, passives i actives, des del punt de vista del confort dels usuaris, els estalvis energètics i els costos globals.
A continuació, es va presentar l'estudi OptiHab, realitzat per l' Institut de Recerca en Energia de Catalunya (IREC) i la Universitat Politècnica de Catalunya (UPC).
L'estudi OptiHab és la continuació del treball realitzat per ERF, i té com objectiu realitzar un estudi cost-òptim de mesures d'eficiència energètica per a la rehabilitació del sector residencial de Catalunya.
La investigadora Joana Ortiz de l'IREC va presentar la metodologia innovadora que han introduït a l'estudi, la qual segueix les directives Europees, i on s'han aprofundit en aspectes relacionats amb l'ús real dels habitatges, la interacció entre l'usuari i l'edifici, la importància de la ventilació natural i l'ús de les proteccions solars, etc. La priorització de les mesures s'ha realitzat en base a tres principal paràmetres: el confort tèrmic, l'energia primària i els costos globals.
Tot seguit, la professora de la UPC Nuria Garrido, va presentar les principals conclusions de l'estudi, resumit en que mitjançant paquets de mesures passives i actives es possible assolir reduccions d'entre el 30-50% energia primària amb mesures cost-òptimes, les quals suposen inversions del voltant 35-85-€/m2.
Si l'actuació va mes enllà i es fa una renovació energètica integral, els estalvis arriben entre 50-70% d'energia primària amb un cost d'inversió de 200-300€/m2.
Per finalitzar la jornada, es va obrir el debat a la taula rodona amb el Jordi Sanuy, Director de Qualitat de l'Edificació i Rehabilitació de l'Habitatge (AHC), com a moderador.
A la taula hi participaven experts del sector de l'edificació i energètic, amb la presencia de: Jaume Salom, Cap del grup d'Energia Tèrmica i Edificació de l'IREC; Lluis Morer, Cap d'Unitat d'Eficiència Energètica i Renovables de l'ICAEN; Xavier Casanoves, president de ReHabiMed; Enric Mir, Vocal de la Junta de Govern del COAC.
El debat va ser força intens, on es varen parlar extensament sobre les polítiques de subvencions per a la rehabilitació i la incorporació de mesures que fomentin l'estalvi energètic, juntament ambl'estat actual d'implementació de la certificació energètica.
Per a més informació: Estratègia catalana per a la renovació energèticahttp: http://edificisdecatalunya.cat/
Per saber-ne més: Esther Llorens Nadal